Herefordšyras
Herefordšyras (angl. Herefordshire) – istorinė grafystė Vakarų Midlandso regione, Anglijoje. Šiaurėje ribojasi su Šropšyru, rytuose su Vusteršyru, pietryčiuose su Glosteršyru bei su Velsu vakaruose. Administracinis centras bei didžiausias grafystės miestas – Herefordas. Grafystė kaimiško tipo, rečiausiai apgyvendinta Anglijoje. Gyventojai užsiima žemės ūkiu. Auginami obuoliai ir kriaušės, iš kurių daromas sidras, veisiami herefordai.